**PROJECT: Η ΠΡΟΣΦΥΓΙΑ ΤΟΥ ΤΟΤΕ ΚΑΙ ΤΟΥ ΣΗΜΕΡΑ-ΓΝΩΡΙΜΙΑ ΜΕ ΤΟΝ ΠΟΝΤΟ**

Ξεκινήσαμε το θέμα μας γνωρίζοντας πρώτα την Ανατολική Ρωμυλία και τις παραδόσεις αυτής μιας και το χωριό του Ν. Μοναστηρίου προέρχεται από αυτήν. Όντας πρόσφυγες και εκείνοι , ανταποκριθήκαν αμέσως στο κάλεσμα μας.Ήρθαν λοιπόν στην τάξη μας, κάτοικοι του χωριού και κάποιοι από αυτούς και γονείς παιδιών που φοιτούν στο νηπιαγωγείο μας και μας έκαναν παρουσιάσεις, προβολές βίντεο, έπαιξαν και παρουσίασαν τα ντόπια μουσικά όργανα, τους χορούς και φορεσιές τους και τέλος γιαγιάδες και παππούδες εκτός του ότι μας διηγήθηκαν τις ιστορίες τους, μας μαγείρεψαν ντόπιες λιχουδιές.Μας έφεραν(ένα παιδί από το Ν.Ικόνιο) και μια εργασία για τους πρόσφυγες της Μ.Ασίας και μάθαμε να χορεύουμε και να τραγουδάμε το ‘έχε γεια Παναγιά’. Διαβάσαμε πολλά παραμύθια που αναφέρονται σε πρόσφυγες και συζητήσαμε για το φαινόμενο αυτό και τις επιπτώσεις του πολέμου γενικότερα.Εν συνεχεία μας επισκέφτηκε από το Βόλο ο κ. Κώστας Περγουλίδης, πρόεδρος της Ένωσης Ποντίων νομού Μαγνησίας και μας προμήθευσε με πολύ υλικό γύρω από τον ποντιακό Ελληνισμό. Ξεκίνησε με την ιστορία του πόντου, με προβολή ντοκιμαντέρ , συζήτηση, εντοπίσαμε στο χάρτη τη γεωγραφική θέση του πόντου και τις σημαντικότερες πόλεις του και δημιουργήσαμε έναν δικό μας χάρτη με τη διαδρομή της ποντιακής διασποράς. Έπειτα κάποια παιδιά φόρεσαν την παραδοσιακή γυναικεία φορεσιά του πόντου και τοποθετήσαμε, με μορφή παιχνιδιού, τις ετικέτες με τις ονομασίες πάνω σε κάθε κομμάτι της φορεσιάς. Φτιάξαμε ένα έθιμο της σαρακοστής ,τον κουκαρά, αυτό με το κρεμμύδι και τα φτερά και εξηγήσαμε ότι κάθε εβδομάδα θα αφαιρούμε και ένα φτερό μέχρι το Πάσχα.Παίξαμε ένα παραδοσιακό ποντιακό κινητικό παιχνίδι το : ‘ΚΟΣΣΟΥ ΚΑΙ ΑΙΤΕΝΤΣ’ και διασκεδάσαμε πολύ και στη συνέχεια ο κ. Κώστας μας έπαιξε λύρα και μας έμαθε να χορεύουμε ΟΜΑΛ. Συγκρίναμε τότε και τα μουσικά όργανα της Αν. Ρωμυλίας και του Πόντου και τραγουδήσαμε κάποιους στίχους στα ποντιακά.Τέλος ο κ.Κώστας μας διάβασε ένα παραμύθι στα Ποντιακά και εγώ το μετέφραζα στα νεοελληνικά κρατώντας συνεχώς αμείωτο το ενδιαφέρον των παιδιών.Την επόμενη μέρα διαλέξαμε με τα παιδιά μια ποντιακή συνταγή ‘ΤΑΝΩΜΕΝΟ ΣΟΡΒΑ’ , και αφού το μαγειρέψαμε ,κεραστήκαμε με πολύ όρεξη!Τα παιδιά αποτύπωσαν στο χαρτί ότι τους έκανε εντύπωση από τον Πόντο και αναρτήσαμε σε πίνακες τις δημιουργίες τους. Επίσης παίξαμε παιχνιδόλεξα με το λεξικό της ποντιακής διαλέκτου για αρκετό καιρό.Δημιουργήσαμε μια γωνιά στην τάξη μας για τον Ποντιακό Ελληνισμό , με ημερολόγια, χάρτες, λύρα, φορεσιά, εργασίες, φωτογραφίες , CD ,DVD , βιβλία , παραμύθια και ότι άλλες πληροφορίες συλλέξαμε και μόνοι μας από το ιντερνέτ.

Κατασκευάσαμε ένα τρισδιάστατο εικαστικό έργο σαν μια μικρογραφία του Ποντιακού Ελληνισμού , μέσα σε ένα κουτί παπουτσιών καθώς και μια πολύχρωμη αφίσα με τον αετό, σύμβολο του Πόντου(το συνθέσαμε σαν πάζλ) και αφού παρατηρήσαμε ότι κοιτά το δεξί του φτερό παίξαμε παιχνίδια αμφιπλευρικότητας.Εντάξαμε στη γιορτή του νηπιαγωγείου μας για την Επέτειο της Επανάστασης Του 1821, τη συνεισφορά του ποντιακού Ελληνισμού σε αυτήν , με ποιήματα που γράψαμε ,ένα θεατρικό σκετς και με τον χορό ΟΜΑΛ.